钦定古今图书集成/理学汇编/学行典/第243卷 > 任卿
## 钦定古今图书集成/理学汇编/学行典/第243卷 > 任卿

按《宜兴县志》：“任卿，字世臣，事后母以孝闻。所居尝艺
竹，自号竹溪。甥唐顺之为作《竹溪记》，海内传诵。嘉靖
间，由例贡仕至大理寺左寺副，左迁南康推官，告归。
乡故饶于财，好行其义，往往修建桥梁，千金不惜。其
尤大者，助入学田一千亩有奇，士赖其利。至今学田
之数，宜兴甲江南，卿田其十七也。又仿徐文靖置义”
田一千亩以赡族。置义庄于篠里，侍郎陈儒作《记》勒
石。又置役田八百亩以给里人之轮充里役者。年五
十七卒。弟光禄丞道有才识，尤善成兄之志。嗣子克
信见貤封。